“હું આ જીવોને શી મદદ કરી શકુ?” મે વિચાર્યુ. એક જ રીતે હું તેમને મદદ કરી શકુ – મારી જાત સોંપીને. એ ક્ષણમાં જ મેં નિર્ણય કરી લીધો. મારો ધર્મ, મારુ કર્તવ્ય કહે છે આ જીવોની મદદ કરવાનુ. મે મનોમન પ્રાર્થના કરીઃ “હે પૂજ્ય માતા પિતા, તમે મને વૈદિક સંસ્કારો આપ્યા છે કે જે સહુ જીવોને મિત્ર માની મદદ કરવાનુ કહે છે. હું ભાગ્યશાળી છુ કે મને માતા પિતા રુપે તમે મળ્યા. પરંતુ તમારી સેવા કરવાની મારી ઈચ્છા અધુરી જ રહી ગઈ. હૂ પ્રભુને પ્રાર્થના કરુ છુ કે આવતા જન્મે તમે જ મારા માતા પિતા બનો જેથી હું તમારી સેવા કરી ઋણમુક્ત બનુ.